**Ministru kabineta rīkojuma projekta**

**“Par Latvijas pirmā iekšlietu ministra un diplomāta Miķeļa Valtera pārapbedīšanu Latvijā un tam nepieciešamo finansējumu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai īstenotu Latvijas pirmā iekšlietu ministra un diplomāta Miķeļa Valtera pārapbedīšanas procesu, nepieciešams Ministru kabineta rīkojums par Ārlietu ministrijas un Iekšlietu ministrijas iesaisti M.Valtera pārapbedīšanai dzimtenē un finanšu līdzekļu piešķiršanu ar pārapbedīšanu un piemiņas vietas ierīkošanu saistīto izdevumu segšanai. |
| **I. Tiesību akta projekta izstrādes nepieciešamība** |
| 1. | Pamatojums | Ārlietu ministrijas un Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Miķeļa Valtera (dzimis 1874. gada 7. maijā [v.s. 25. aprīlī], miris 1968. gada 27. martā) – Latvijas pirmā iekšlietu ministra, domātāja un diplomāta pārapbedīšana no Francijas dzimtenē būtu cieņas apliecinājums Latvijas valstsvīram. M.Valters miris 1968. gada 27. martā Nicā (Francijā), kur arī ir ticis apbedīts Nicas pilsētas Austrumu kapsētā (*Cimetière de l’Est de Nice*). Šogad aprit 51 gads kopš M.Valtera nāves. Pamatojoties uz Ārlietu dienesta vēstures un diplomātisko dokumentu nodaļas rīcībā esošo informāciju, savas dzīves laikā M.Valters bija izteicis vēlēšanos tikt apglabātam dzimtenē. Ministru kabineta rīkojuma projekta “Par Latvijas pirmā iekšlietu ministra un diplomāta Miķeļa Valtera pārapbedīšanu Latvijā un tam nepieciešamo finansējumu” izdošana ir nepieciešama iespējami ātri, ņemot vērā apsvērumu, ka M.Valtera pašreizējās kapavietas apmaksa ir veikta līdz 2018.gada 30.aprīlim. Gadījumā, ja apmaksa par 10 turpmākajiem gadiem netiek veikta, kapavieta tiek uzturēta bez maksas tikai divus gadus.Pēc Nicas pilsētas lēmuma, ar kuru tiek noteikta pilsētas kapsētu kārtība, tikai ģimenes locekļi vai to pilnvarotās personas var veikt apmaksu par kapavietu. M.Valtera gadījumā tā ir ģimene. M.Valtera tuvinieki apliecinājuši, ka viņu rīcībā nav pietiekošu līdzekļu kapavietas turpmākajai uzturēšanai Nicas pilsētā. Nicas kapsētas pārstāvji apliecināja, ka M.Valtera kapavieta netiks skarta līdz 2020. gada 30. aprīlim. Ņemot vērā M.Valtera nozīmīgo ieguldījumu Latvijas valsts labā un praktiskos apsvērumus Ārlietu ministrija un Iekšlietu ministrija uzskata, ka būtu nepieciešama un atbalstāma M.Valtera mirstīgo atlieku pārapbedīšana dzimtenē līdz 2020. gada aprīlim.Kopumā pārapbedīšanai un piemiņas vietas ierīkošanai nepieciešamos izdevumus ir iespējams iedalīt šādās kategorijās:1. ekshumācija Nicas pilsētas Austrumu kapsētā, M.Valtera mirstīgo atlieku pārvešana no Francijas uz Latviju zārkā;
2. pārapbedīšanas ceremonija Latvijā;
3. piemiņas vietas ierīkošana Rīgas Meža kapos -kapavietas labiekārtošana un pieminekļa uzstādīšana.

1. Ekshumācijas Nicas pilsētas Austrumu kapsētā un M.Valtera mirstīgo atlieku pārvešanas no Francijas uz Latviju provizoriskie aprēķini tiek noteikti, pamatojoties uz Latvijas vēstniecības Francijā veikto aptauju un apbedīšanas biroja ANUBIS sagatavoto izmaksu aprēķinu tāmi. 2.Prognozētā finansējuma apmērs izdevumu segšanai ar pārapbedīšanas ceremoniju Latvijā Rīgas Meža kapos noteikts, izvērtējot ceremonijas norisē paredzētos pasākumus (tai skaitā kapavietas izveide, muzikālā apskaņošana, ceremonijas vadība, vainagi un ziedi) un to prognozējamās izmaksas.3.Prognozētā finansējuma apmērs izdevumu segšanai piemiņas vietas ierīkošanai noteikts, veicot Rīgas domes Mājokļu un vides departamenta Kapsētu pārvaldes ieteikto sertificēto komersantu, kas darbojas kapu labiekārtošanas jomā, aptauju, ievērojot, ka piemiņas vieta reprezentē valsti, kā arī, izvērtējot apstādījumu ierīkošanas apjomu un prognozējamās izmaksas. Ņemts vērā arī tas, ka piemineklī iestrādājama kapa plāksne, kas tiks pārvesta no iepriekšējās apbedījuma vietas Francijā (Nicā).Piemiņas vietas uzturēšanu pēc tās ierīkošanas Rīgas Meža kapos nodrošinās M.Valtera tuvinieki. Nepieciešamības gadījumā Iekšlietu ministrija sniegs atbalstu piemiņas vietas uzturēšanā. Uzstādītais piemineklis būs Iekšlietu ministrijas (Nodrošinājuma valsts aģentūras) grāmatvedības uzskaitē. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija un Iekšlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  | Projekts šo jomu neskar |
|   **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0  | 0  | 0  | 0  | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 | 0 |
| 1.2. valsts speciālais budžets |  0 |  0 |  0 |  0 |  0 |  0 | 0 |
| 1.3. pašvaldību budžets |  0 |  0 |  0 |  0 |  0 |  0 | 0 |
| 2. Budžeta izdevumi | 0 |  18 000 |  0 |  0 |  0 |  0 | 0 |
| 2.1. valsts pamatbudžets |  0 |  18 000 | 0 | 0 | 0 | 0 | 0 |
| 2.2. valsts speciālais budžets |  0 |  0 |  0 |  0 |  0 |  0 | 0 |
| 2.3. pašvaldību budžets |  0 |  0 |  0 |  0 |  0 |  0 | 0 |
| 3. Finansiālā ietekme |  0 |  -18 000 |  0 | 0 |  0 |  0 | 0 |
| 3.1. valsts pamatbudžets |  0 |  -18 000 |  0 | 0 |  0 |  0 | 0 |
| 3.2. speciālais budžets |  0 |  0 |  0 | 0  |  0 | 0  | 0  |
| 3.3. pašvaldību budžets |  0 | 0  | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 18 000 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets |  0 | 0 | 0 | 0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *Provizoriskie aprēķini par pārapbedīšanai nepieciešamā finansējuma apmēru*

|  |  |  |  |
| --- | --- | --- | --- |
| Veicamie darbi | Izdevumi, *euro* | EKK  | Atbildīgā institūcija |
| Ekshumācija Nicas pilsētas Austrumu kapsētā, M.Valtera mirstīgo atlieku pārvešana no Francijas uz Latviju zārkā | **5000** | 2000 | Ārlietu ministrija |
| Pārapbedīšanas ceremonija Latvijā Rīgas Meža kapos | **3000** | 2000 | Ārlietu ministrija |
| Kapavietas labiekārtošana | **2000** | 2000/5000 | Iekšlietu ministrija |
| Piemiņas vietas ierīkošana un pieminekļa uzstādīšana | **8000**  | 2000/5000 | Iekšlietu ministrija |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus sedz no valsts budžeta programmas 02.00.00 "Līdzekļi neparedzētiem gadījumiem". |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts neietekmē spēkā esošo tiesību normu sistēmu |
|   **V. Tiesību akta projekta atbilstība Latvijas Republikas starptautiskajām saistībām** |
| Projekts nav saistīts ar Latvijas Republikas starptautiskajām saistībām |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošina Ārlietu ministrija un Iekšlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija, reorganizācija vai jaunu institūciju izveide. |
| 3. | Cita informācija | Nav |

Ārlietu ministrs E. Rinkēvičs

Vīza: valsts sekretārs A. Pelšs

11.12.2019. 14.10

1123

Diāna Putniņa

Eiropas departamenta

Rietumeiropas valstu nodaļa nodaļas padomniece

Tālr.: 67016254, e-pasts: diana.putnina@mfa.gov.lv